મ્યુનિ. હોસ્પિટલનો હવાલો સંભાળતા ડેપ્યુુટી કમિશનર આઇ.કે. પટેલ કહે છે કે આ સમિતિનો આજે અથવા આવતી કાલે રિપોર્ટ આવી જશે. સમિતિના રિપોર્ટ બાદ આગળની કાર્યવાહી કરાશે. આ સમિતિ નગરી હોસ્પિટલમાં સારવારની પદ્ધતિ તેમજ મેડિકલ પ્રોટોકોલ અંગેનાં સૂચનો પણ આપશે. સમિતિનાં સૂચનોનો પણ તંત્ર અભ્યાસ કરીને તે મુજબ અમલીકરણ કરશે. આંખનો સોજો ઉતારવાના અવાસ્ટિન ઇન્જેકશન અંગે ડેપ્યુટી કમિશનર પટેલ વધુમાં કહે છે કે અત્યાર સુધીમાં અવાસ્ટિનનાં રપ,૦૦૦ ઇન્જેકશન નગરીનાં દર્દીઓને અપાઇ ચૂકયાં છે. ઇન્જેકશનની એક બોટલમાંથી તમામ દર્દીઓને ચેપ લાગવાના આક્ષેપમાં કોઇ વજુદ નથી. ડોકટરો સહિતના મેડિકલ સ્ટાફની કોઇ બેદરકારી પ્રાથમિક દૃષ્ટિએ જણાતી નથી.